Source: http://www.digiasennus.fi/tiedotearkisto/68-ylen-uudet-teravapiirtokanavat-yle-tv1-hd-ja-yle-tv2-hd-aloittavat-dna-n-vhf-antenniverkossa-28-1
Timestamp: 2019-01-18 14:44:57+00:00

Document:
Ylen uudet teräväpiirtokanavat Yle TV1 HD ja Yle TV2 HD aloittavat DNA:n VHF-antenniverkossa 28.1 | MK Digiasennus
Ylen uudet teräväpiirtokanavat Yle TV1 HD ja Yle TV2 HD aloittavat DNA:n VHF-antenniverkossa 28.1
DNA tuo Yle TV1 ja TV2 -kanavien uudet teräväpiirtoversiot sekä kaapeli- että antenniverkkoonsa 28. tammikuuta. DNA aloittaa Ylen uusien teräväpiirtokanavien jakelun operaattoreista ensimmäisenä, heti kun kanavat aloittavat lähetyksensä, ja antennissa ne ovat saatavissa vain DNA:lta. Samassa yhteydessä Yle lopettaa Yle HD -kanavan tarjoamisen. DNA jakaa Yle TV1 HD ja Yle TV2 HD -kanavat maksutta ja salaamattomina, joten kanavien katseluun DNA:n verkossa ei tarvita tv-korttia eikä erillistä kanavatilausta. Ylen teräväpiirtolähetysten kuvasuhde on laajakuva 16:9. Ääniraita on Dolby Digital 2.0 stereo tai monikanava- eli tilaääni (5.1), kun sellainen on tarjolla. Kuvan tarkkuus on 1920 x 1080i. Lähetysstandardi antenniverkon HD-lähetyksissä on DVB-T2.
Kanavanumerointi DNA:n kaapeli- ja antenniverkossa on sama:
Yle TV1 HD = 21
Yle TV2 HD = 22
Yle tarjoaa koko ajan enemmän aitoa teräväpiirtosisältöä ja esimerkiksi kaikki Ylen omatuotantoinen draama tehdään jo teräväpiirtona. Urheilun ystäville Ylen HD-kanavilla on heti helmikuussa tarjolla Sotshin talviolympialaiset ja kesällä jalkapallon MM-kisat, ja viisufaneille toukokuussa Kööpenhaminasta televisioitavat Eurovision laulukilpailut.
DNA:n antenniverkon näkyvyysalueet
Antenniverkon kanavakartta

References: HD 
 HD 
 HD 
 HD 
 HD 
 HD 
 HD 
 HD 
 HD